ആന്സി കണ്ടോ... അന്സയുടെ വിജയത്തിളക്കം _കാലടി പുനര്മൂല്യനിര്ണയത്തിലൂടെ പ്ലസ്ടുവിന് ഫുള് എ പ്ലസ് ഗ്രേഡ് ലഭിച്ചെങ്കിലും അച്ഛന്റെയും അമ്മയുടെയും ഓര്മയില് വിതുമ്ബുകയായിരുന്നു അന്സ. പരീക്ഷാഫലം പ്രസിദ്ധീകരിക്കുന്നതിന് മൂന്നുദിവസംമുമ്ബാണ് അന്സയുടെ ഏക ആശ്രയമായിരുന്ന അമ്മ ആന്സി വാഹനാപകടത്തില് മരിച്ചത്. രണ്ടുവര്ഷംമുമ്ബ് അന്സയുടെ അച്ഛന് മലയാറ്റൂര് ചിറ്റുപ്പറമ്ബന് അവറാച്ചന് മരിച്ചു. സ്വകാര്യ ക്ലിനിക്കില് നഴ്സായിരുന്ന അമ്മ ആന്സിയുടെ വലിയ സ്വപ്നമായിരുന്നു ഫുള് എപ്ലസ് നേടിയുള്ള മകളുടെ വിജയം. മലയാറ്റൂര് സെന്റ് തോമസ് ഹയര് സെക്കന്ഡറി സ്കൂളിലെ സയന്സ് ബാച്ച് വിദ്യാര്ഥിയായ സി എ അന്സയ്ക്ക് നേരത്തേ ഫലം പ്രഖ്യാപിച്ചപ്പോള് ഒരു വിഷയത്തിന് എ പ്ലസ് നഷ്ടമായിരുന്നു. സുമനസ്സുകളുടെ പിന്തുണയോടെ പഠനം തുടരാനും അമ്മ ആന്സിയുടെ_ പാതപിന്തുടര്ന്ന്_ആതുരസേവന രംഗത്തുതന്നെ ചുവടുറപ്പിക്കാനുമാണ് അന്സ ലക്ഷ്യമിടുന്നത്. ഏക സഹോദരന് ആന്സണ് ഈ വിദ്യാലയത്തിലെ ഒമ്ബതാംക്ലാസ് വിദ്യാര്ഥിയാണ്.